สภาผู้แทนราษฎร เตรียมพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ต่อเนื่องวันที่สาม
สภาผู้แทนราษฎร เตรียมพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ต่อเนื่องวันที่สาม การประชุมสภาผู้แทนราษฎร เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล วันนี้ 26 กุมภาพันธ์ 2563 เป็นวันที่สาม โดยจะเริ่มในเวลา 09.30 น. หลังจากวานนี้ 25 กุมภาพันธ์ 2563 เสร็จสิ้นและพักการประชุมในเวลา 01.07 น. โดยใช้เวลารวมไปแล้วกว่า 26 ชั่วโมง สำหรับวันนี้จะยังคงเป็นการอภิปรายเน้นที่นายกรัฐมนตรีต่อ โดยภาพรวมการอภิปรายในวันที่สองความน่าสนใจอยู่ในช่วงค่ำที่ผ่านมา โดยในการอภิปรายฝ่ายค้านได้หยิบยกประเด็นการโจมตีทางข้อมูลข่าวสารของรัฐบาล หรือปฏิบัติการ IO โดยนายวิโรจน์ ลักขณาอดิศร ส.ส.บัญชีรายชื่อ (พรรคอนาคตใหม่) อภิปรายไม่ไว้วางใจ พลเอก ประยุทธ์ จันทร์โอชา นายกรัฐมนตรี โดยระบุว่ามีการกระทำคุกคามประชาชน ยุยงปลุกปั่น ทำลายความรู้รักสามัคคีของบุคคลในชาติ มีการสร้างแอคเคาต์โดยนำรูปการ์ตูน หรือรูปคนอื่นมาเป็นบัญชีปลอม IO คุกคามประชาชนที่ใช้สิทธิเสรีภาพที่วิพากษ์วิจารณ์รัฐบาลขณะที่ในช่วงค่ำ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวก่อนเดินทางกลับ ว่าภาพรวมการอภิปรายในวันนี้ 25 กุมภาพันธ์ 2563 เป็นไปด้วยดี พร้อมชมบรรยากาศในการประชุมผู้แทนราษฎรดีขึ้นจากอดีต เพราะไม่ใช่ถูกกล่าวหาฝ่ายเดียว ถือเป็นการปฏิรูปสภาและยังกล่าวถึงการอภิปรายไม่ไว้วางใจในประเด็นการแก้ไขปัญหาในพื้นที่สามจังหวัดชายแดนภาคใต้นั่นเรื่องเหล่านี้ต้องระมัดระวังต้องช่วยกันหาทางออก อย่างไรก็ตาม ย้ำว่าทุกอย่างให้ดูที่ข้อเท็จจริง พร้อมกับสีหน้ายิ้มแย้มก่อนเดินทางกลับเมื่อช่วงค่ำวานนี้